U-I-159/03
Natisni
Opravilna št.:
U-I-159/03
Datum odločitve:
12. 11. 2003
ECLI:
ECLI:SI:USRS:2003:U.I.159.03
Akt:
Zakon o omejevanju porabe alkohola (Uradni list RS, št. 15/03) (ZOPA), 1. odst. 7., 1. odst. 9. čl.
Izrek:
Postopek za preizkus pobude za začetek postopka za oceno ustavnosti in zakonitosti prvega odstavka 7. člena in prvega odstavka 9. člena Zakona o omejevanju porabe alkohola (Uradni list RS, št. 15/03) se ustavi.
Evidenčni stavek:
Ustavno sodišče ustavi postopek, če pobudnik v postavljenem roku kljub opozorilu na posledice ne posreduje pojasnil potrebnih za nadaljevanje postopka.
Geslo:
1.5.51.1.2.2. - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janko Kolarič, Polenšak
Datum vloge:
9. 7. 2003
Vrsta odločitve:
sklep
Vrsta rešitve:
ustavitev
Dokument:
US22824
Dokument v PDF obliki:
U-I-159-03.pdf
114 KB
Prenesite datoteko
U-I-159/03
12. 11. 2003
SKLEP
Ustavno sodišče je v postopku za preizkus pobude Janka Kolariča in mladoletnega Marka Kolariča, ki ga zastopa oče Janko Kolarič, obeh iz Polenšaka, na seji dne 12. novembra 2003
sklenilo:
Postopek za preizkus pobude za začetek postopka za oceno ustavnosti in zakonitosti prvega odstavka 7. člena in prvega odstavka 9. člena Zakona o omejevanju porabe alkohola (Uradni list RS, št. 15/03) se ustavi.
Obrazložitev
1. Pobudnika izpodbijata 7. in 9. člen Zakona o omejevanju porabe alkohola (v nadaljevanju ZOPA) v celoti, vendar se njune navedbe nanašajo le na določbo prvega odstavka 7. člena ZOPA, po kateri je osebam, mlajšim od 18 let, prepovedana prodaja in ponudba alkoholnih pijač in pijač, ki so jim dodane alkoholne pijače, ter na določbo prvega odstavka 9. člena ZOPA, po kateri je prepovedano alkoholne pijače prodati oziroma ponuditi osebam, za katere je mogoče upravičeno domnevati, da jih bodo posredovale osebam, mlajšim od 18 let. Zatrjujeta, da sta izpodbijani določbi v neskladju s 54. členom Ustave, ki zagotavlja pravico in dolžnost staršev izobraževati otroke, in s 57. členom Ustave, ki zagotavlja izobraževanje in šolanje. Ustavnemu sodišču predlagata, naj zadrži izvrševanje izpodbijanih določb do končne odločitve.
2. Ustavno sodišče je pobudnika pozvalo, naj svojo vlogo dopolnita s podatki oziroma listinami, ki so potrebni za preizkus in odločitev o začetku postopka za oceno ustavnosti. Pri tem ju je opozorilo, da lahko postopek za preizkus pobude ustavi, če v postavljenem roku vloge ne bosta ustrezno dopolnila.
3. Ker pobudnika kljub opozorilu na posledice nista odgovorila, je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić